CELEX: 62017CA0554
Language: hr
Date: 2019-02-14 00:00:00
Title: predmet C-554/17: Presuda Suda (treće vijeće) od 14. veljače 2019. (zahtjev za prethodnu odluku koji je uputio Svea hovrätt — Švedska) — Rebecka Jonsson protiv Société du Journal L’Est Républicain (Zahtjev za prethodnu odluku — Pravosudna suradnja u građanskim stvarima — Europski postupak za sporove male vrijednosti — Uredba (EZ) br. 861/2007 — Članak 16. — „Stranka koja nije uspjela u postupkuˮ” — Troškovi postupka — Podjela — Članak 19. — Postupovna pravila država članica)

8.4.2019   
            
            
               HR
            
            
               Službeni list Europske unije
            
            
               C 131/9
            
         
      Presuda Suda (treće vijeće) od 14. veljače 2019. (zahtjev za prethodnu odluku koji je uputio Svea hovrätt — Švedska) — Rebecka Jonsson protiv Société du Journal L’Est Républicain
      (predmet C-554/17) (1)
      
      (Zahtjev za prethodnu odluku - Pravosudna suradnja u građanskim stvarima - Europski postupak za sporove male vrijednosti - Uredba (EZ) br. 861/2007 - Članak 16. - „Stranka koja nije uspjela u postupkuˮ” - Troškovi postupka - Podjela - Članak 19. - Postupovna pravila država članica)
      (2019/C 131/11)
      Jezik postupka: švedski
      
         Sud koji je uputio zahtjev
      
      Svea hovrätt
      
         Stranke glavnog postupka
      
      
         Tužitelj: Rebecka Jonsson
      
         Tuženik: Société du Journal L’Est Républicain
      
         Izreka
      
      Članak 16. Uredbe (EZ) br. 861/2007 Europskog parlamenta i Vijeća od 11. srpnja 2007. o uvođenju europskog postupka za sporove male vrijednosti treba tumačiti na način da mu se ne protivi nacionalni propis na temelju kojeg, u slučaju kad stranka samo djelomično uspije u sporu, nacionalni sud može naložiti da svaka stranka u postupku snosi vlastite troškove ili može podijeliti te troškove između tih stranaka. U takvom slučaju nacionalni sud načelno ostaje slobodan podijeliti iznos navedenih troškova, pod uvjetom da nacionalna postupovna pravila za podjelu troškova postupka u prekograničnim sporovima male vrijednosti nisu nepovoljnija od postupovnih pravila kojima se uređuju slične situacije na koje se primjenjuje nacionalno pravo i da postupovni zahtjevi u vezi s podjelom troškova postupka ne navode zainteresirane osobe da odustanu od pokretanja tog europskog postupka za sporove male vrijednosti time što podnositelju zahtjeva koji je u velikom dijelu uspio u parnici nameću da svejedno snosi svoje troškove postupka ili njihov znatan dio.
      
         (1)  (SL C 402, 27. 11. 2017.) (SL, posebno izdanje na hrvatskom jeziku, poglavlje 19., svezak 10., str. 100.)